Fadzil Zahari

Fadzil Bahri bin Dato' Dr. Zahari (Jawi: فدزيل بهري زهاري; lahir 4 Ogos 1983) ialah seorang pelakon, penulis skrip dan penerbit Malaysia. 

Beliau merupakan adik kepada pelakon dan pengarah, Farid Kamil. Pemilik syarikat agensi iklan social media, pengurusan bakat & production house “Prokuya Studios” bersama Yana Samsudin.

Kehidupan awal
Beliau dilahirkan sebagai Fadzil Bahari bin Zahari pada 4 Ogos 1983 di Alor Setar, Kedah, beliau merupakan anak kepada tenaga akademik kedoktoran di Universiti Teknologi MARA (UiTM) iaitu bapanya, Dato' Dr. Zahari Che Dan dan ibunya, Datin Sharifah Bardah Syed Abdillah. Beliau mempunyai darah campuran Melayu, Arab dan Siam.

Beliau merupakan anak kedua dari 5 orang adik beradik. Abang sulungnya, Farid Kamil terlebih dahulu menempa nama dalam bidang seni sebagai pelakon. Adik-beradik beliau yang lain termasuk Anis Anwar, Azman Aizuddin dan Nurdianah. Masing-masing berkecimpung dalam bidang doktor perubatan.

Beliau pernah belajar di SMK Dato' Syed Omar, Universiti Teknologi Malaysia dan Universiti Malaya.

Kerjaya
Beliau memulakan kerjaya seninya pada awal 2008 sebagai penulis skrip filem. Dalam tahun 2010, beliau berjaya menghasilkan skrip untuk filem Kongsi arahan abangnya, Farid Kamil. Selain itu, beliau turut menulis skrip untuk beberapa filem termasuk Bini-Biniku Gangster, Pe3, Taikun dan Suami Aku Ustaz. Sebagai pelakon, beliau telah muncul dalam filem Bro, Nampak Motor Gua? dan juga beberapa drama TV termasuk Bini-Bini Perkasa,  dan Rawan.Yana Samsudin Masih Sesuaikan Diri Sebagai Isteri Fadzil Zahari  mSTAR Online (19 Mac 2015). Dicapai pada 17 Jun 2015. Beliau melakonkan watak Nazmi dalam drama adaptasi novel bertajuk Kerna Syurga Bukan Percuma.

Fadzil menerbitkan drama pertamanya, Demi Tuhan Aku Bersaksi mengisahkan seorang lelaki yang memilih menjadi mak nyah dan mahu berubah ke arah kebaikan. Fadzil berkata drama itu diinspirasikan daripada kisah sebenar yang berlaku di tempat pengajian dan watak utamanya dijayakan oleh Syafie Naswip dan Fezrul Khan. Drama ini menjadi subjek kecaman umum apabila ia mengangkat lesbian, gay, biseksual dan transgender (LGBT) membabitkan pusat tahfiz, sekaligus menyebabkan Fadzil dicop warganet sebagai ahli neraka.Aqmar Mustaza (8 Ogos 2019). Semua hentam dan laknat kami: Fadzil Zahari Sinar Harian. Dicapai pada 13 Ogos 2019.Hansiah Selamat (4 Ogos 2019). Tengok dahulu sebelum jatuh hukum - Fadzil Zahari Berita Harian. Dicapai pada 13 Ogos 2019.

Kehidupan peribadi
Fadzil berkahwin dengan pelakon, Yana Samsudin pada 13 Februari 2015.Yana and Fadzil Zahari to wed on Valentines Day The Star Online (3 Februari 2015). Dicapai pada 17 Jun 2015. Mereka berdua sebelum ini pernah digosipkan bercinta namun kedua-duanya menafikan dan memaklumkan hubungan mereka hanyalah sekadar kawan baik sahaja. Yana dan Fadzil mula berkenalan ketika kali pertama bertentang mata pada tahun 2008 di set penggambaran Rempit V3. Kemudian hubungan mereka semakin rapat selepas hampir setiap hari bertemu ketika penggambaran filem Kongsi. Beliau dikatakan pernah menghantar rombongan merisik pada tahun 2010 namun Yana ketika itu masih belum bersedia. Selepas Yana melahirkan rasa kesediannya untuk bergelar isteri pada tahun 2015, sekali lagi Fadzil menghantar rombongan merisik pada 14 Disember 2014 seterusnya menetapkan tarikh pernikahan mereka.Fadzil Zahari sedia kahwini Yana Samsudin Sinar Harian (30 Mac 2014). Dicapai pada 17 Jun 2014. Anak sulung beliau bersama Yana, Aisy Mateen dilahirkan pada 20 Julai 2016.Tiga Minggu Kami Fikir Nama Aisy Mateen – Fadzil Zahari Astro Gempak. 26 Ogos 2016.Tahir Alhamzah (5 Julai 2018). #Showbiz: Yana Samsudin and Fadzil Zahari take turns to care for son New Straits Times. Dicapai pada 5 Julai 2018.

Beliau sebelum ini memberikan respons kepada media berhubung penahanan abangnya, Farid Kamil yang dijatuhkan hukuman penjara selama 9 bulan bermula Mei 2019.Zaidi Mohamad (31 Mei 2019). Fadzil sayu beraya tanpa abang Berita Harian. Dicapai pada 17 Jun 2019.'Wahai Tuhanku, tiada kemudahan melainkan...' - Sayu doa Fadzil Zahari buat abang Astro Awani (17 Mei 2019). Dicapai pada 17 Jun 2019.Hanisah Selamat (15 Januari 2018). Baik buruk dia tetap abang kami - Fadzil Zahari Berita Harian. Dicapai pada 17 Jun 2018.

Pada November 2020, Fadzil dan Yana dikurniakan anak kedua, iaitu seorang anak perempuan. Pada Januari 2024, mereka dikurniakan anak ketiga, iaitu anak lelaki.

Filemografi

Filem
TahunTajukDikreditkan sebagai WatakCatatan Pelakon  Penulis skrip 2011 Kongsi      Bini-Biniku Gangster    2012 Taikun    Pe3    Juga sebagai lakon layar 2013 Adnan Sempit 3    Pengurus Datuk Filem pertama  Bro, Nampak Motor Gua?    Boboi  Tokan     Longkai    Pemandu Teksi Pelakon undangan 2015 Suami Aku Ustaz    

Drama
 Tahun Tajuk Watak Saluran TV Catatan2012 Bini-Bini Perkasa  Din Unta TV3 Drama pertama  Rawan KamarulTV92014 Roda  Sebagai penerbit, pengarah, dan penulis skrip Papa Yibbie IzhamTV3 2015 Talak Mukhriz 2017 Kerna Syurga Bukan Percuma  Nazmi Astro Oasis 2018 Split TV Series Muaz Astro Citra 2019 Suamiku Mr. Blind Azman Hypp Sensasi 2022 Menantu Mek Barber Daniel TV3

Telefilem
TahunTajukDikreditkan sebagai WatakSaluran TVCatatan Pelakon  Penerbit  2015 Kapal Kertas    TV3  2020 Demi Tuhan Aku Bersaksi    TV1

Anugerah dan pencalonan
TahunAnugerahKategoriKarya tercalonKeputusan2011Festival Filem Malaysia ke-24Idea Asal TerbaikKongsi2013Festival Filem Malaysia ke-26 Tokan

Rujukan

Pautan luar


Kategori:Kelahiran 1983
Kategori:Orang hidup
Kategori:Pelakon lelaki Malaysia
Kategori:Pelakon lelaki Malaysia abad ke-21
Kategori:Orang Malaysia berketurunan Melayu
Kategori:Orang Malaysia berketurunan Arab
Kategori:Orang Malaysia berketurunan Siam
Kategori:Muslim Malaysia
Kategori:Orang dari Kedah
Kategori:Pelakon televisyen Malaysia
Kategori:Pelakon filem Malaysia
Kategori:Penulis skrip Malaysia